31. 12. 93 De Europæiske Fællesskabers Tidende Nr. L 339/1 (Rådet for Den Europæiske Unions fælles aktioner) RÅDETS AFGØRELSE af 20. december 1993 om en fælles aktion vedtaget på grundlag af artikel J.3 i traktaten om Den Euro- pæiske Union vedrørende konferencen til igangsætning af stabilitetspagten (93/728/FUSP) RÅDET FOR DEN EUROPÆISKE UNION HAR — under henvisning til traktaten om oprettelse af Den Euro- pæiske Union, særlig artikel J.3 og J.11, under henvisning til konklusionerne fra Det Europæiske Råd den 21. og 22. juni 1993 om pagten om stabilitet i Europa, og de overordnede retningslinjer fra Det Europæ- iske Råd den 29. oktober 1993, ifølge hvilke en stabili- tetspagt, der skal løse mindretalsproblemet og styrke grænsernes ukrænkelighed, vil blive et centralt element i den fælles aktion, hvormed formålet er at fremme stabili- tet, at styrke den demokratiske proces og udvikle det regionale samarbejde i Central- og Østeuropa, under henvisning til konklusionerne fra Det Europæiske Råd den 10. og 11. december 1993, hvori Det Europæiske Råd opfordrer Rådet til at gøre initiativet vedrørende en pagt om stabilitet i Europa til en fælles aktion i overens- stemmelse med traktaten om Den Europæiske Union — TRUFFET FØLGENDE AFGØRELSE : Artikel 1 Den Europæiske Union vil omkring april 1994 indkalde til en konference i Paris til igangsætning af pagten om stabilitet i Europa, som følgende lande vil blive indbudt til at deltage i : de lande, der mest er berørt af initiativet, de umiddelbare nabolande til de mest berørte lande, de stater, der vil kunne yde et særligt bidrag til iværksættelsen af initiativet, de lande, der er berørt af stabiliteten i Europa i henhold til deres forsvarsforpligtel- ser, og de lande, der har indgået associeringsaftaler med Unionen (Albanien, Bulgarien, Canada, Cypern, Estland, Finland, Hviderusland, Island, Letland, Litauen, Malta, Moldova, Norge, Polen, Rumænien, Rusland, Schweiz, Slovakiet, Slovenien, Sverige, Den Tjekkiske Republik, Tyrkiet, Ukraine, Ungarn, USA, Vatikanstaten og Østrig) msamt repræsentanterne for de for initiativet relevante internationale organisationer (CSCE, Europarådet, WEU, NATO og De Forenede Nationer). Disse lande og organi- sationer vil være rede til at tilslutte sig de grundprincipper og nærmere retningslinjer for konferencen, som Unionen - fastlægger efter sine formelle konsultationer. De 'andre deltagerlande i CSCE, som accepterer disse grundprin- cipper og nærmere retningslinjer, indbydes ligeledes som observatører. Artikel 2 Igangsætningskonferencen skal konkretisere et præventivt diplomati, der tager sigte på at skabe gode forhold til nabolandene og på at tilskynde landene til, navnlig gennem passende aftaler, at konsolidere deres grænser og løse de eksisterende problemer i forbindelse med natio- nale mindretal. Sådanne aftaler og dertil knyttede supple- rende ordninger skal udgøre grundlaget for en stabili- tetspagt, som vil blive overdraget til CSCE, som skal over- våge den. | Artikel 3 Forud for igangsætningskonferencen vil Unionen føre formelle konsultationer med alle de lande og organisatio- ner, der er interesserede i projektet, med henblik på at forberede konferencen. Artikel 4 Retningslinjerne for afholdelse af denne konference, for fremgangsmåden med hensyn til de forhandlinger, der skal føres, og for den stabilitetspagt, der skal indgås, er fastlagt i de rapporter om stabilitetspagten, som blev godkendt af Det Europæiske Råd den 10. og 11. december 1993. | Artikel 5 Igangsætningskonferencen tilrettelægges af værtslandet i nært samarbejde med formandskabet. Denne afgørelse medfører ikke nogen aktionsudgifter.